Eisenstadt
Store norske leksikon,Geografi,Verdens geografi,Europa,Østerrikes geografi
Eisenstadt er en by i Østerrike. Byen er hovedstad i forbundslandet Burgenland og har 14 400 innbyggere (2018). Eisenstadt ligger ved foten av Leithafjellene, sør for Wien.
Stedet har frukthager og vingårder, det er også produksjon av tekstiler og metallvarer. Eisenstadt er et katolsk bispesete. Byen domineres av Esterházy-slektens slott (1672), oppført av den italienske arkitekten Carlone. Som Burgenland for øvrig var byen ungarsk inntil 1920.Joseph Haydn var kapellmester og komponist i Eisenstadt. Hans hjem er nå Haydn-museum, og hans grav ligger i Bergkirche på Kalvarienberg. Les mer i Store norske leksikon Østerrike Eksterne lenker Eisenstadts offisielle nettsider